‘ಮದುವೆನೂ ಇಲ್ಲ, ರಿಂಗೂ ಇಲ್ಲ’ ಲಲಿತ್ ಮೋದಿಗೆ ತಿವಿದ ಸುಶ್ಮಿತಾ ಸೇನ್

ಎರಡು ದಿನಗಳಿಂದ ಲಲಿತ್ ಮೋದಿ ಮತ್ತು ನಟಿ ಸುಶ್ಮಿತಾ ಸೇನ್ ಅವರ ಲವ್ವಿಡವ್ವಿ ವಿಚಾರ ಬಾಲಿವುಡ್ ಅಂಗಳದಲ್ಲಿ ಸಖತ್ ಸುದ್ದಿ ಮಾಡುತ್ತಿದೆ. ವಯಸ್ಸಿನ ಅಂತರವಿರುವ ಈ ಜೋಡಿ ಒಂದಾಗಿದ್ದು ಹೇಗೆ ಎಂದು ಎಲ್ಲರೂ ಅಚ್ಚರಿಯನ್ನು ವ್ಯಕ್ತ ಪಡಿಸಿದ್ದಾರೆ. ಅಲ್ಲದೇ, ಈಗಾಗಲೇ ಅನೇಕ ಉದ್ಯಮಿಗಳ ಜೊತೆ ಸುಶ್ಮಿತಾ ಸೇನ್ ಅವರ ಹೆಸರು ಕೇಳಿ ಬಂದರೂ, ಅದು ಅಧಿಕೃತವಾಗಿದ್ದು ಲಲಿತ್ ಮೋದಿ ಜೊತೆ ಹೇಗೆ ಎನ್ನುವ ಕುತೂಹಲವೂ ಹುಟ್ಟಿತ್ತು. ಇದಕ್ಕೆಲ್ಲ ಸುಶ್ಮಿತಾ ಸೇನ್ ಪ್ರತಿಕ್ರಿಯೆ ನೀಡಿದ್ದಾರೆ.

ಸುಶ್ಮಿತಾ ಸೇನ್ ಜೊತೆಗಿನ ಫೋಟೋ ಹಂಚಿಕೊಂಡಿದ್ದ ಲಲಿತ್ ಮೋದಿ, ತಾವು ಮಾಜಿ ಭುವನ ಸುಂದರಿ ಜೊತೆ ಡೇಟಿಂಗ್ ನಲ್ಲಿ ಇರುವುದಾಗಿ ತಿಳಿಸಿದ್ದರು. ತಾವು ಮದುವೆ ಆಗಿಲ್ಲ, ಕೇವಲ ಪ್ರೇಮಗೀತೆಯನ್ನಷ್ಟೇ ಹಾಡುತ್ತಿದ್ದೇವೆ ಎಂದು ಫೋಟೋ ಸಮೇತ ಹಂಚಿಕೊಂಡಿದ್ದರು. ಎರಡು ದಿನಗಳಿಂದ ಈ ಸುದ್ದಿ ಭಾರೀ ಸಂಚಲನ ಮೂಡಿಸಿತ್ತು. ಸುಶ್ಮಿತಾ ಸೇನ್ ಮಾಜಿ ಬಾಯ್ ಫ್ರೆಂಡ್ ಈ ಕುರಿತು ಪ್ರತಿಕ್ರಿಯೆ ನೀಡಿದ್ದರೂ, ಸುಶ್ಮಿತಾ ಸೇನ್ ಯಾವುದೇ ರೀತಿಯಲ್ಲಿ ಪ್ರತಿಕ್ರಿಯೆ ನೀಡಿರಲಿಲ್ಲ. ನಿನ್ನೆಯಷ್ಟೇ ಇನ್ಸ್ಟಾದಲ್ಲಿ ಮಕ್ಕಳ ಜೊತೆಗಿನ ಫೋಟೋ ಹಂಚಿಕೊಂಡು, ಮೋದಿ ಡೇಟಿಂಗ್ ವಿಚಾರದ ಬಗ್ಗೆ ಸಿಂಪಲ್ ಆಗಿ ಪ್ರತಿಕ್ರಿಯೆ ನೀಡಿದ್ದಾರೆ. ಇದನ್ನೂ ಓದಿ : ರಶ್ಮಿಕಾ ಮಂದಣ್ಣ ಮತ್ತು ವಿಜಯ್ ದೇವರಕೊಂಡ ಡೇಟಿಂಗ್ ಮಾಡುತ್ತಿದ್ದರು : ಸಾರಾ ಅಲಿ ಖಾನ್

ನಿನ್ನೆ ಇನ್ಸ್ಟಾದಲ್ಲಿ ಮಕ್ಕಳ ಜೊತೆಗಿನ ಫೊಟೋ ಹಂಚಿಕೊಂಡಿರುವ ಸುಶ್ಮಿತಾ ಸೇನ್, ಮದುವೆನೂ ಇಲ್ಲ ರಿಂಗೂ ಇಲ್ಲ ಎಂದಷ್ಟೇ ಬರೆದುಕೊಂಡು ಎಲ್ಲ ಗಾಸಿಪ್ ಗಳಿಗೆ ಒಂದೇ ಮಾತಿನಲ್ಲೇ ತೆರೆ ಎಳೆದಿದ್ದಾರೆ. ಅಲ್ಲಿಗೆ ಮೋದಿ ಜೊತೆ ತಮ್ಮದು ಮದುವೆನೂ ಇಲ್ಲ, ಎಂಗೇಜ್ ಮೆಂಟ್ ಇಲ್ಲ ಅನ್ನುವುದನ್ನು ಸಾರಿ ಹೇಳಿದ್ದಾರೆ. ಮೋದಿ ಡೇಟಿಂಗ್ ವಿಚಾರದಲ್ಲಿ ಈ ಮೂಲಕ ಫುಲ್ ಸ್ಟಾಪ್ ಇಟ್ಟಿದ್ದಾರೆ.

Live Tv
[brid partner=56869869 player=32851 video=960834 autoplay=true]